
Raportul secretariului general 


Actualul comitet central al Ligei Culturale a fost ales 
la congresul anual din Galaţi, unul din oraşele unde sec- 
ţia locală prosperează, mulţamită silințelor unui comitet 
alcătuit din oameni cu dorinţa de a folosi societăţii ro- 
mâneşti pe care o represintă. 

El s'a constituit in şedinţa din 8 lunie, alegându-se d. 
Sava Șomănescu preşedinte, dd. general N. Balaban şi Vir- 
gil Arion vice-preşedinţi şi d. N. Iorga secretariu, mem- 
bri fiind d-nii C. Brâncoveanu, P. Grădişteanu, D. Onciul 
şi |. Țetzu; censori d-nii D. Carp, D. Lacu, V. Dărăscu; 
casier d. T. Dobrescu. 

Comitetul central a ţinut şedinţe aproape în fiecare 
săptămână, rezolvând afacerile curente şi gândindu-se la 
mijloacele prin care sar putea înmulţi secţiunile, câştiga 
membri noi in deosebitele oraşe ale ţării, înmulţi averea 
Ligei, dela care atârnă şi intinderea şi seriozitatea acţiunii 
ei, şi popularizarea scopului pe care-l urmăreşte. 

Astfel incă din lunie 1908 s'a răspândit în largă mă- 
sură acest apel: 


Neamul nostru se află în împrejurări deosebit de grele. 

In regalul homâniei, cultura e incă prea puţin răspândită, 
conşliința intereselor şi datoriilor noastre naţionale e prea slabă, 
curentele de cultură sânt prea superficiale pentru ca el să poată 
corespunde menirii sale fireşti în viaţa Românimii intregi. 

Dincolo de hotarele libertăţii româneşti, (iuvernele Stutelor ce 
stăpânesc teritoriu român şi o mare parte din poporul nostru, 
nu se pot gândi la ajutarea culturii lui. Ba în unele părţi, ca 

în Ungaria, se cheltuesc cele mai mari silinţi pentru a distruge 
orice element de cultură specifică a Românilor şi a-i ucide su- 
fleteşte, făcându-i să treacă prin silă ori prin momeli la nația 
stăpânitoare. Acum de curând, legi draconice îndreaptă şcolile 
confesionale româneşti din Ungaria spre distrugere sau renegare. 

Şi, în vremea noastră, numai pe cullura proprie, larg răs- 
pândită şi iubilă, servită de toate stratele sociale se poale ră- 
zima viitorul unui neam. 

Orice om cu simţire pentru poporul din care face parte, orice 
om cu inţelegere pentru nevoile imperioase ale timpului nostru 
are de sigur încredințarea că jerițe mari trebuie aduse de fie- 
care pentru ființa morală a ltomânilor ca nație modernă, cu 
caracter unitar şi îndreptare sigură înir'o dezvoltare normală. 

Aceste aspirații legitime ale oricărui Romăn conştient nu pot 
fi servite de Stat, a cărui acţiune e oprilă după dreplul ginţilor 
de hotare. Nicio înstiluție de Stat sau bucurându-se de ajutorul 
Statului şi urmând indicaţiilor hu nu poate sta în serviciul in- 
tereselor morale unice ale Românimii întregi. « Liga Culturală» 
singură e chemată a se îngriji de aceste nevoi esenţiale ale 
neamului. 

Puterea ce-i trebuie pentru a-şi atinge ţinta, nu i-o pot da 
însă decât Românii înțelegători de datoria lor şi gata a dărui 
pentru binele poporului din care fac parte. 

Spre dânşii se îndreaptă deci rugăciunea noastră. 

Au cu loții datoria de a se inscrie în Ligă şi de a răspunde 
cotizaţia de un leu pe lună pe care o impun statulele. Cererile 
de înscriere se pot adresă, secretarialului Ligei în Bucureşti sau 
secţiei respective. Cea dintâiu cale e însă de preferat. 

E vremea să arătăm că sântem un popor real, un popor de- 
finitiv, cu o singură conştiinţă în tot cuprinsul său, şi mu 0 
strânsură tolerată de alte neamuri pe pământul care trebuie să 
fie între toate hotarele lui pământ naţional românesc. 

Ca măsuri practice, comitetul e de părere că ar putea folosi 
incă următoarele : 

Proprietarii de ziare, organizatorii de spectacole şi serbări 
sânt rugaţi a majoră cu 10 bani sumele ce li se daloresc, con- 
sacrând acest spor « Liqei». 

Se vor răspândi carnete, cuprinzând cupoane în valoare de 
10 bani, pe care oamenii de bine sânt rugaţi să le imparlă. 
Astfel de cupoane se pot lua dela secretariatul Ligei, începând 
cu ziua de 15 Octombre, dela 8 la 10 seara. Se pot cere şi prin 
poştă, în schimbul valorii lor sau a unei garanții. 

Se vor aşeza în restaurantele româneşti cutii de colecte pentru 
şcolile din Ardeal. 

Se vor ruga neguslorii români a primi în depozit publicaţiile 
şi cărțile poştale ilustrate ale Ligei. 

Ateneele şi toale societăţile culturale sânt rugate a declara că 

aderă la scopurile Ligei şi că primesc ca acțiunea lor să fie 
condusă şi ajutată de Ligă. 

Persoanele care doresc să ajute Ligei sânt călduros rugate a 
se constitui în comitet de propagandă în deosebilele localităţi şi 
în deosebilele strate sociale cărora aparțin. 


O mare parte din aceste propuneri a rămas, fără vina noastră, 
neaduse la îndeplinire. Menţinem însă acest program, păstrând 
credinţa că, măcar treptat, el va afla oameni de bunăvoință cari 
să-l sprijine şi să-l servească. 


Pentru înmulţirea secţiunilor Ligei, creând unele nouă şi în- 
viind pe acelea care, după entusiasmul şi speranţele de la început, 
dispăruseră, ni-am dat toate silințele. 

Ele nau rămas fără folos, şi astăzi putem adăugi la restrânsa 
listă a secţiunilor ce ființau în lunie trecut pe următoarele, 
rânduite după data întemeierii lor: 


Secţia Constanţa, l-iu Iunie 1908. 

Secţia laşi, 24 lunie 1908. 

Secţia Botoşani, lunie ; constituită la 19 Octombre. 
Secţia Sinaia, 26 Octombre 1908. 

Secţia Focşani, 1-iu Decembre 1908. 

Secţia Siănic-Prahova, 21 Decembre 1908. 

Secţia Bechet, 10 lanuar 1909. 

Secţia Zimnicea, 11 lanuar 1909. 

Secţia Râmnicu-Sărat, 25 lanuar 1909. 

Secţia Piatra-Neamţ, constituită la 26 Ianuar 1909. 
Secţia Buzău, » 1909. 

Secţia Ploieşti, G Mart 1909, constituită la 12 Mart 1909. 


Nădăjduim să putem avea, cu timpul, câte o secţiune a Ligei 
în fiecare centru românesc mai însemnat. 

Vărsarea regulată a veniturilor potrivit cu statutele în casieria 
Comitetului Central e de absolută nevoie pentru ca acesta să-şi 
poată îndeplini datoriile, mai ales în ceia ce priveşte plata su- 
bsidiilor ce se dau tinerilor meritoşi cari-şi fac studiile în împre- 

jurări grele şi pe cari nu-i putem lăsa fără ajutor, precum şi 
pentru susținerea întreprinderilor culturale care au dreptul să 
se adreseze pentru sprijin la dânsa. 

Secţiunile înţeleg tot mai mult că entuziasmul din care a 
pornit întemeiarea lor cere o solidă organizare, o muncă neîn- 
treruptă şi interesarea unor cercuri mai largi prin necontenite 
manifestații cu caracter cultural, menite să trezească iubirea 
pentru cartea românească, pentru trecutul neamului şi, prin 
acestea, mai ales simţul pentru unitatea sufletească a unui neam 
risipit politiceşte şi înțelegerea jertfitoare pentru idealele lui. 


IL. 


Liga pentru Unitatea culturală a tuturor Românilor este înainte 
de toate, cum o arată numele ei şi cum a fost fără îndoială şi 
intenți: persoanelor de o înaltă cultură care au intemeiat-o, o 
institiție de cultură naţională. Viaţa modernă a unui popor nu 
se pote înțrlege fără o largă busă de cultură cu un caracter 
specilic, corespunzător însuşirilor, nevoilor şi chemării lui. Aceasta 
e adevărat şi pentru acele nţiuni fericite care pot avea în 
actiaşi alcătuire politică pe toţi membrii lor. Când însă un 
neam, priu fatalități istorice, a ajuns a fi sfăşiat între mai 
multe stăpâniri străine, având numai o parte din el stăpân deplin 
pe soarta sa, atunci numai cultura poate să statornicească, să 


păstreze şi să întărească, până la entuziasm şi spirit de jertfă, 


puteri uriaşe cărvra nicio tiranie nu li se poate împotrivi, legă- 
tura de solidaritate naţională între toţi aceia cari, vorbind aceiaşi 
limbă, au acelaşi suilet. 

Prin curtea românească ne-am simţit un singur popor în vre- 
muri d» tot vechi, când aceiaşi nenorocire a dezbinării prin multe 
hoture ne upăsa ca şi astăzi, deşi inaintaşii noştri o simţiau mai 
puţin dureros decât noi. Cu cartea românească am biruit cele 
mui mari primejiii şi cele mai sălbatece atentate împotriva ființei 
noastre naţiouale. Prin cartea românească sau putut strânge la- 
olaltă, intr'v sfântă legătură pentru neam, pe care nimeni n'o 
putea împirdeca şi ale cărei foloase au fost cu adevărat nemăr- 
genite, fruntaşii gândului românesc de pe vremuri. Astăzi, când 
un adânc întunerec se abate din nou asupra Moldovei,dintre 
Prut și Nistru, căreia-i zic Basarabia, când Moldova-de-sus, cu lă- 
caşurile de prăznuire ale vechilor biruinţe româneşti şi cu mor- 

mintele Domnilor mari şi sfinţi, cari le-au câştigat, când aşa-zisa 
Bucovină 'se îneacă de puhoiul rutean, când în Ardeal şi Un- 
garia sălbatece mâni pătiraşe smulg inscripţiile româneşti de 
de-asupra şcolilor confesionale în care se învaţă limba noastră, 
când ele sfarmă uşile autonomiei bisericeşti întărite solemn de 
Împăratul-Reee, când ele rup cartea românească venită, ca sol 
de bine, de mângâiere şi de îmbărbătare, de pe aceste plaiuri 
libere, astăzi când în chiar neamul nostru de aici vechi greşeli 
şi nedreptăţi au tăiat o prăpastie între clasele din care el se al- 
cătuieşte, prăpastie pe care o întunecă şi o adâncesc tot mai 
mult ienoranța de o parte, înstrăinarea de alta,— prin cartea ro- 
mânească trebuie să ne luptăm, prin ea putem învinge. 

Astiel, în asemenea îrnprejurări, supt astfel de primejdii şi cu 
nevoi ca acestea, nu e o încercare zădarnică de a învia Liga 
Culturală, al cărei timp ar fi trecut, ci ea se ridică de sine, nu 
prin impulsul sau din munca unui grup de oameni numai, ori- 
cât de sincere ar fi intenţiile lor şi oricât de râvnitor lucrul ce 
pot cheltui pentru dânsa, ci, într'n avânt de viaţă nouă a unui 
popor, care, simțind amenințările ce se aduc vieţii sale, nu vrea 
să moară, ci, zguduindu-se de o învietoare conştiinţă a puterilor 
sale, se porneşte pe o învierşunată luptă de apărare în toate 
Ținuturile sale și în toate domeniile vieţii sale; Liga, ca organ 
necesar al acestei vieţi, ca armă potrivită în această luptă, își 
creşte activitatea în chip firesc din acest bielşug de sevă care 
pătrunde şi se mişcă puternic în voinicul trunchiu al unui neam 
vechiu de un mileniu şi jumătate. 


Cu mijloacele pe care le are astăzi Lioa, comitetul central a 
putut să schiţeze numai direcţia în care el şi urmașii săi vor 
trebui să deslăşure o muncă plină de înțelegere şi de avânt. 

În cursul anului trecut s'a inaugurat biblioteca Ligei, cuprin- 
zând peste zece mii de volume. Ea e deschisă deocamdată în fie- 
care seară. Un bibliotecariu a fost angajat, şi d. C. Ciotlec a pus 
cărţile în rânduială și a supravegheat sala de lectură. O statistică 
a cetitorilor şi a lucrărilor cerute şi întrebuințate de ei se va da 
în curând. 

Sa făcut inventariul depozitului de cărţi al Ligei şi se va tri- 
mete liecării secțiuni din cărţile aflate acolo, cu invitaţia de a 
face din ele începutul unei biblioteci publice. Ar fi de dorit ca 

bibliotecile publice din inițiativă particulară să adereze la sco- 
purile Ligei, unind acțiunea lor cu acţiunea ei şi primind din 
parte-i tot sprijinul ce se cuvine. 

Cărţi pe înțelesul poporului trebuie editate şi răspândite de 
Ligă. În aceasta ea nu intră în confuzie de atribuţie cu socie- 
tăţi de cultură vrednice de toată lauda, ca «Steaua», de pildă. 
Liga are în vedere mai ales acele cărţi prin care sar putea trezi 
conştiinţa naţională în săracii neamului, cari prin această conş- 
tiință a lor îi pot face puterea cea mare şi cu totul necesară, și 
ea va alege deci acele lucrări prin care să se amintească mai 
mult unitatea elementară şi esenţială a neamului nostru. Înce- 
putul sa făcut cu vechea Cronică a lui Mihai Viteazul, de un 
credincios al fraţilor Buzești, şi în scurtă vreme n'a mai rămas 
niciun exemplar din ea. Alte ediţii vor urmă, mai ales dacă Con- 
gresul va arăta simpatie pentru această ideie. Ne gândim la o 
alegere din cuvântările de cuprins naţional ale lui Kogălniceanu 
şi altor fruntaşi naţionali şi, mai ales, la o carte de cetire me- 
nită să trezească simţul de neam în toţi cei ce vor avea-o n 
mână, o carte care să fie în stare a înlocui, măcar în oarecare 
măsură, şcoala, care din ce în ce va lipsi mai mult Românilor 
din provinciile înstrăinate ale pământului românesc. 


Sa redactat un «Calendar al Ligei», care cuprinde notițe asu- 
pra societăţii, articole despre viaţa Românilor din deosebitele 
Tinuturi şi chipuri de ale fruntaşilor lor. Întreaga ediţie e is- 
prăvită. Mulţi din cumpărători au făcut «supra-solviri», plătind 
mai mult decât preţul obişnuit. 


Pentru a ţinea vie amintirea oamenilor mari ai neamului 
nostru, Comitetul central a început a răspândi cărţi poştale cu 
chipurile lor. Exemplul a fost urmat de comitetul cel nou al 
secţiei Bucureşti, care a tipărit frumoase desemnuri de Stoica, 
cu subiecte istorice românesti. 


Din causa neîncăperii unui local cu totul impropriu, în care 
nu se poate aduna un auditoriu mai numeros, conferințele în- 
cepute în 1907-8 nu sau putut ţinea în număr destul de mare 
de Comitetul central. După festivalul dat de acesta, cu concursul 

d-nei Locusteanu-Bonciu şi al d-lui P. Liciu, unul din cei mai 
inimoşi membri ai Ligei, noul comitet al secţiei Bucureşti a dez- 
voltat 'şi pe acest teren cea mai frumoasă activitate. În localul 
deosebitelor şcoli, ca şi întruna din sălile Ateneului, sau ţinut 
conferinţe foarte mult cercetate în tot cursul iernii şi, pe lângă 
răspândirea în public a unor cunoştinţe folositoare şi a unor 
binefăcătoare idei, sa contribuit mult a se lace iubite scopurile 
pe care Liga le urmărește. 


Pentru secţiunea din Galaţi s'a făcut un festival şi sa ținut o 
conferinţă ; secțiunea a organizat de curând încă o petrecere cu 
caracter românesc. La laşi, Botoşani, Sinaia, sau ţinut confe- 
rinţe în foloaul Ligei, şi publicul le-a primit cu cea mai mare 
căldură. Din conferințe privitoare la viața neamului sau înjghebat 
secţiile din Piatra-Neamţ şi Râmnicu-Sărat. 


Activitatea Ligei va creşte răpede şi se va dezvolta sigur şi 
normal îndată ce ea va avea sedii statornice, în locul clădi- 
rilor întâmplătoare în care ea se ascunde astăzi. Astfel de sedii 
trebuie să cuprindă sala de bibliotecă, de Muzeu, de conferinţe 
şi concerte, pe lingă încăperi pentru biurouri. S'a cerut de Co- 
mitetul central, Primăriei din Bucureşti, un loc pentru a se clădi 
Palatul Ligei; d. primar Vintilă Brătianu a binevoit să primească 
în principiu cererea şi există un vut al Consiliului comunal în 
favoarea ei. Terenul sa aflat în Bulevardul Schitu-Măgureanu. 
Sa hotărât a se fixă în clădire fondul inalienabil al Ligei, şi o co- 
misiune, alcătuită din dd. Sava Şomănescu, D. Tacu şi Şt. Bogdan, 
sa ales pentru a îndruma această chestiune. 


III. 


Orice lucru cultural, odată ce e pus în legătură cu osebirile 
naţionale fireşti şi logice, are o lature politică. E cu neputinţă 
să reprezinți şi să serveşti interesele culturale ale unui popor 
fără să te simţi chemat a le apăra atunci când ele sânt prime): 
duite. Primejlia poate să vie de la inconsciența şi lipsa de pre- 
gătire a neamului însuşi în numele căruia vorbeşti, dar ea vine 
adesea ori, prea adese ori pentru mijloacele de apărare organi- 
zată pe care le avem astăzi,— de la străini. În ţară, şi mai ales 
afară din hotarele ei, aşa de înguste şi nenaturale, ei urmăresc 
interesele lor cultnrale deosebite, statornicite şi ele pe bază de 
determinare naţională. Avind în acele provincii puterea în dome- 
niul politie, ei o întrebuinţează pentru a încerca să nimicească 
viața noastră sulletească, deci cultura noastră naţională, prin care 
sântem, ne simțim, ne apărăm şi ne îndemnăm la luptă pe toate 
terenurile. Din partea ei, o societate cu scop cultural naţional, 
ca Liga, nu are la îndemână mijloace de acţiune politică şi ea 
e datoare să răspincă pe acelea care, din interese trecătoare, şi 
mai puţin fireşti, de partid, i se oferă într'un moment sau în 
altul. Dar, având a face cu o acţiune politică prin care se jig- 
neşte esenţial cultura naţională pe care ea o reprezintă, Liga e 
chemată să-şi exprime public judecata şi asupra acelei acţiuni şi 
să cheme luarea-aminte a tuturora asupra creşterii de primejdie 
ce rezultă din sprijinirea sau din tolerarea ei, supt orice formă, 
de factorii politici cari, înnainte de orice, întrun Stat naţional 
ca România, întemeiat pe teritoriu strict naţional, prin lupte, 
sângeroase sau paşnice, cu caracter exclusiv românesc, nu poate 
represinta o nevoie momentană a echilibrului european, ci inte- 

resele hotărâtoare ale vieţii unui singur neam, care este aici, 
dar este şi aiurea, lucru care nu poate scăpa din vedere nici 
unui om politic cu cunoştinţi şi lărgime de vederi. 


În legătură cu nevoia de a se trezi conştiinţa naţională în 
această Românie de unde trebuie să plece puterea cea mai în 
stare a mişca poporul nostru, Liga a dat tot concursul ei ser- 
bărilor pentru amintirea a cinzeci de ani de la Unirea Princi- 
patelor şi de la formarea Statului nostru. În amintirea tuturora 
slau procesiunile, cuvântările, festivalele ce se datoresc secţiei 
din Bucureşti; la laşi, Liga şi-a avut serbarea ei deosebită, la 
care au participat şi reprezintanţi ai tineretului din alte provincii 
româneşti, cari au putut să alle cum se unese fărâmele răslețe 
ale unui popor şi câtă căldură este şi astăzi aici pentru acei 
cari au fost în stare a îndeplini această mare operă. 


Astfel de întâlniri a tinerilor români din deosebitele inuturi, 
astfel de vizite ca aceia pe care, după dorinţa câtorva DBucovineni, 
a organizat-o la laşi, în April 1908, secretariul comitetului cen- 
tral, venind 600 de oameni din toate părțile Bucovinei pentru 
a vedea Scaunul de Domnie al Moldovei şi o expozitie de istorie, 
cultură şi artă poporală anume pentru ei organizată, sânt eve- 
nimente naţionale ale căror urmări culturale se pot prevedea lesne. 


În ceia ce priveşte datoria Liigei de a susţinea pe frații noştri 
cari luptă aiurea pentru păstrarea fiinţei lur naţionale, amenin- 
țate prin îndrăzneţe atentate la cultura noastră comună, Comi- 
tetul central, în momentul când o puternică mişcare împotriva 
unei politice de alipire necondiționată şi exclusivă la duşmanii 
noştri etnici, zouduia opinia publică, a crezut că trebuie să se 
manifeste. În întrunirea de la Dacia, după explicările date de 
preşedintele şi secretariul ei, sa votat o moțiune în acest cuprins: 


MOȚIUNE. 


Dezaprobând politica de sprijinire exclusivă pe Putevile mari din 
vecinătatea noastră, care, deținând pământ românesc, încearcă, prin 
înăbuşirea culturii româneşti, peirea sufletească a 4.000.000 de Ro- 
mănă, cerem înaugurarea unei nouă polilice externe, care, plecând 

dela conştiinţa unităţii neamului şi a intereselor lui solidare în toate 
privinţile, şi dela pregătirea Statului românesc pentru misiunea sa 
logică, să caute apropiarea de vecinii României în Peninsula Balca- 
nică, cari sânt păgubiţi şi amenințați de aceleaşi mari Puteri cu ca- 
vacterul vechiu înternaţional, răzimate pe cucerire şi pe înăbuşirea 
aspirațiilor naţionale, şi să dobândească, în această unire pentru apă- 
rare şi realizarea sfintelor idealuri naţionale, locul hotărâtor ce se 
cuvine de drept României, vechea vatră a culturii şi libertăţii în Ră- 
sănvilul Europei. 


Aceasta e activitatea, acestea sânt vederile comitetului central 
pe care l-aţi ales în Congresul din Galaţi. 


Budgetul veniturilor şi cheltuielilor Ligei Culturale pe anul 1909. 


E. Î - “4 “A | 
|= 3 | SUMELE PREVĂZUTE 
9 TATI ii "pm | 9 ŢI 
= NATURA VENITURILOR | 3 NATURA CHELTUIELILOR | în parte | în total 
ni i za ȚB.< i 
1| Cmupoanele efectelor publice . . 9.13:3|— $ 1. PERSONAL. 
2| Dividende la acţiunile Băncii Po- acisiaii e e A d 
porului. . . Ce 450| — A Bibliotecariu . . 4, | 
3| Încasări dela Secţiuni e 3 |= 10.UW0- “| Servitor adaus la lcafă . E ke 113204— 
4| Venitul Fondului Cultural. . . 500 
5| Donaţiuni dela diferite Instituţii D000 4 $ 2. MATERIAL. 
6| Venilul publicaţiilor . . . .| DU 5 Chiria localului . . . . . .| : 
7| Venitul donaţiei Sava Şomănescu. | 0. = Il 8 buclei N ae m 0. 
3| Venitul donaţiei Dumitrescu- | 7] luminat . : 
Cânmina 1-3 - | 2 Cheltuieli mărunte, spese de can- 
ai odlarie = -..j | 
9| Abonamente la reviste, cărli, ete. | 
Subvenţii la gazete româneşti și | 
| străine, ete. . . ară] 
| 10| Burse, ajutoare la studenţi a € 
11| Mici ajutoare e e a E all: 
12| Publicaţii. . . ET 2. 
[E Capitalizarea de 10), E 
o _U||1%| Neprevăzute . . . . . . . d. na 
Total . . . | 19.238— Total . . . | 19.238|—|1320|— 


SITUAŢIA 


DEPOSITULUI DE CĂRŢI AL «LIGEI CULTURALE» 


2) «Moşneagul dela Munte», roman 4 

3) «Educaţia copilului», de d-na Dunca- Șchiau 

4) «Poezii», de A. Ciato. 

5) «Discurs», de Teodor Văcărescu 

6) «Chestiunea naţională», de M. Strajan 

7) «Şcoala veche», de Cosmescu. k 

8) «Românii din Serbia», de Delatimoc . 

9) «Românii şi Ungurii», de Pop Florentin. 

40) «Discursuri», de V. A. Ureche . : 

11) «Natura şi omul în Carpaţi» de Aldem . 

12) «România şi chestiunea macedoneană» 

13) «Ruşii şi ţerănimea românească» de Gâdei. 

14) cAlmanach macedo-român» j 3 
15) «Chestiunea şcolilor române», de dr. v. Meruţ i 


a 10) «Calendarul Ligei Culturale pe 1908» (Aimanah li- 


terar, cu contribuţii de A. Vlahuţă, P. Răscanu şi de 


mulţi scriitori tineri ; ilustrat; 1 leu). 
17) Raportul secţiei «Corda Fratres» 
18) «Bilder aus Rumânien», traduceri . 


Exemplare 


1) «Ştefan-cel-Mare şi Mihai Viteazu, de D. Onciul . 

N.B. Secţiile pot cere din aceste cărţi n-l de exemplave de care au ne- 


oie ; ele se vor trimete fără plată făcută înainte. 


RAPOARTELE SECȚIILOR. 


Din Raportul Secţiei Bacău. 


—— 


Am primit 30 de exemplare din «Calendarul Ligei» pe 1909 
pentru desfacere, dintre care sa vândut 27 de exemplare cu un 


leu bucata. Total: 27.— lei. 
Au suprasolvit d-nii: 
N. Botez, deputat. . 6— » 
Gh. Berea, advocat . 5.— » 
D. Antonescu, magistrat 1.50 >» 
Total . . 39.50 lei. 
Casier, 


INGINER |. CORNEA. 


Raportul Secţiei Bechet. 


Domnule Președinte, 


Cu onoare să vă comunic domniei voastre că Secţia Ligei din 
localitate prezintă actualmente, adecă pănă la finele lunii Mart, 
un număr de 37 de E dpi dela cari am încasat în cotisaţii 


suma de A 

La 7 Februar dând un bal cu vonaholăi. a eciaul 
un profit net de 

Astfel că incasările mele în E găuri: 
lanuar sânt de 4 

Din care extrăgând o treime aveai Secţiei pentru 
cheltuieli ocazionale 

Înaintez d-voastre suma de j 

Adecă două treimi din totalul inaira 5 ag 


1920.— lei. 


521.30» 


641.30 lei. 


213.75 » 


Mai arăt că această Secţie, după cum am şi făcut cunoscut 


d. Preşedinte, este înființată la 10 lanuar a. c. 
Primiţi, etc. 


Casier, 


CHESARIE G. PRETORIAN. 


Raportul Secţiei București. 


—— 


Domnule Președinte, 


Conformându-ne art. 59 din statute, avem onoare a vă înainta, 
acum, la încheierea întâiului trimestru al anului 1909, obişnuita 
dare de seamă asupra activității secţiunii Bucureşti, rezumată în 
punctele următoare : 

1) Comitetul nou al secţiei a înțeles, dintru început, că datoria 
membrilor faţă de instituţiunea Ligei nu se împlineşte prin plata 
regulată a cotizaţiei, — şi cu atât mai puţin şi-ar împlini propria 
sa datorie supraveghind doară regulata încasare a acestor cotizaţii. 
A înțeles că datoria membrilor şi a comitetului e, în rândul întâiu, 
o datorie morală: aceia de a face ca fiecare membru să conteze 
prin el însuşi, ca un organism viu în Ligă, care numai ca or- 
ganism viu poate fi şi, mai ales, poate folosi; ca fiecare membru 
să-şi dea seama de rostul instituţiei; ca fiecare să prețuiască şi 
să folosească prilejul care i se dă de a fi folositor în opera de 
întărire, prin cultură, a unui neam atit de răzleţ şi de neno- 
rocos ca neamul nostru. Dintru început sa gândit, deci, comi- 
tetul secţiunii, dacă nu la împlinirea, dar măcar la pornirea spre 
împlinire a acestui gând, — şi a invitat pe membrii secţiunii la 
sediul Ligei spre a chibzui impreună asupra datoriei, şi a mij- 
loacelor de împlinirea ei, a comitetului secţiunii ca şi a fiecărui 
membru în parte. La început, consfătuirile acestea de fiecare Vi- 
meri seara au avut un caracter cu totul intim. Fiecare membru 
își arăta părerea sa, — și sau putut vedea porniri entuziaste: 
unii își rostiau simţirile, iar alţii învățau să simtă. 

Mai târziu sala îngustă n'a mai încăput pe oaspeţi. Sa cerut 
şi sa căpătat sala largă a şcolii «General Golescu», apoi amfi- 
teatrul liceului «G. Lazăr» şi, în sfârşit, sala şcolii de Arte Fru- 
moase din Palatul Ateneului Român. 

Astfel constătuirile intime sau transformat în conferințe publice. 

Le însemnăm aici: 

1) D. I. Slavici, despre «Starea culturală a Românilor din Ar- 
deal şi Ţara Ungurească». 

9) D. 1. Scurtu, despre «Organizarea naţională a Slavilor de 
Sud». 

3) D.1. Arginteanu, despre «Confederaţia popoarelor balcanice». 

4) D. 1. Slavici, despre «Starea culturală a Românilor din Ar- 
deal şi Tara Ungurească». 

5) D. L. Răducanu, despre «Însemnătatea naţională a înstitu- 
țiunilor de credit ale Românilor din Transilvania». 

6) D. 1. Scurtu, despre «Cum pot luptă Românii de supt stă- 
pânirea ungurească». 

7) D. G. Bogdan Duică, despre «Ce eram înainte de Unire». 

8) D. N. lorga, despre «Românii şi noile stări în Împărăţia 
turcească». 

O foarte însemnată şi chiar neașteptată parte au luat la în- 
tocmirea programului acestor serate artiştii Teatrului Naţional. 
Putem numi pe: d-na Aristizza Romanescu, d-na Giurgea, d-ra 
T. Barbu, d-nii P. Liciu, C. Notara şi alţii. 

Conferinţele de învățător cuprins naţional, producțiunile ar- 
tistice educatoare şi publicul numeros care le-a ascultat ni dau 
înțelegerea marelui folos al acestor serate. 

2) Dar aceste foloase imediate ale seratelor secţiunii se pot 
culege cu uşurinţă din cifrele care ni arată creşterea numărului 
membrilor, care sa urcat, în timp de patru luni, dela 558 la 975, 
îndoindu-se aproape. 

3) Sau pus bazele unui fond cultural inatacabil, care, mulţă- 
mită, în deosebi, d-lui vice-președinte Șt. Lambru, a ajuns la 
suma de 10.300 de lei. 

Acest fond se va pune la dispoziţia comitetului central al Ligei 
supt condiţiunile în care a fost strins, şi îndată ce se va fi încheiat 
cu strângerea lui pentru anul acesta. 

4) Sau tipărit 12.000 cărți poştale cu ilustraţiuni naţionale, 
desemnuri originale de Stoica, spre a se desface în folosul Ligei. 

3) S'a aranjat, în sala Liedertafel, o serată artistică urmată de 
danţ, pentru membrii secției. 

6) S'a serbătorit aniversara unei jumătăţi de veac dela Unirea 
Principatelor. Au fost chemate, şi au răspuns chemării, toate so- 
cietăţile studenţeşti, toate asociaţiunile culturale şi corporaţiile 
de meseriaşi din Capitală. Sa slujit Te-Deum la Sf. Gheorghe- 
Nou şi sa tăcut procesiune impunătoare şi frumoasă pe străzile 
Colţii, Bulevard şi Calea Victoriei. În sala Ateneului Român sau 
rostit cuvântările şi sau ascultat corurile care preamăreau fap- 
tele şi oamenii Unirii. 

Aşa lucrând, crede comitetul că-și implineşte măcar parte din 
datoria ce cade asupra celor ce-şi ieau greaua şi plina de răs- 
pundere sarcină de conducători ai unei secţiuni a Ligei Culturale. 

Primiţi, etc. 


Președinte, 


Ioan Slavici. 


Secretar, 


Da. ŞTEFAN BOGDAN. 


Raportul Secţiei Craiova. 


Domnule Președinte, 


Primind adresa d-v. nr. 385 din 21 April, a. c., am convocat 
pentru ziua de 30 April adunarea generală extraordinară a sec- 
țiunii noastre, pentru a alege delegaţii cari să ne reprezinte la 
congresul Ligei dela Iaşi din zilele de 17 şi 18 curent. 

Neîntrunindu-se însă 1/, din numărul membrilor, nu sa putut 
ținea şedinţă şi, conform art. 24 din statute, am făcut oa doua 
convocare pentru ziua de 7 curent, când sau prezintat 28 domni 
membri, cu cari am ţinut şedinţă şi am precedat la alegerea 
delegaților, alegându-se cu unanimitate de voturi următoarele 
persoane: d-nii dr. [. Drăgescu, Victor N. Popp, Alexandru 
Olteanu, dr. ]. N. Cernătescu, Nicolae Ciocârdia şi D. $. For- 
tunescu, cărora li s'a comunicat această însărcinare, prin o adresă 
specială, care va ţinea loc de act justificativ înnaintea congresului. 

În ce priveşte mersul secţiunii noastre, el a fost și în decursul 
acestui an, ca şi în anii trecuţi, cu totul staționar; am avut 
aproape acelaşi număr de membri, şi aproape aceleaşi venituri, 
ca în”ultimii doi ani; cu deosebire că încasările din mizele lu- 
nare au'fost atât de slabe în decursul acestui an, încât, dacă 
nu am fițavut câteva ajutoare, dela câteva instituțiuni de bine- 
facere, secţiunea noastră urmă să se desființeze. 

“ În ce?priveşte darea de seamă a casierului nostru, vă rog a 
avea în vedere adresa sa cu n-r. 375 din Februar 1909. 
Alătur procesul-verbal al şedinţei din 7 Maiu a. c., când sau 

ales delegaţii pentru congres, cum şi lista tuturor membrilor 
secțiunii noastre. 

Despre reducţiunea acordată de Căile Ferate Române, pentru 
delegaţii congresului, vă rog a ne aviza de timpuriu, fiindcă de- 
legaţii noştri vor pleca din Craiova la 15 curent, cunoscând că 
alte persoane nu şi-au! exprimat dorința a merge la Iaşi şi a lua 


parte la congresul Ligei. 


Primiţi, vă rog, domnule Preşedinte, asigurarea prea distinsei 
mele consideraţiuni. 


Preşedinte, 
P. Chițu. 


Secrelar, 


I. T. CBEȚIANU. 

Raportul Secţiei Focșani. 


Domnule Preşedinte, 


Secţiunea din Focşani a Ligei Culturale s'a înființat prin ini- 
ţiativa cîtorva profesori pătrunşi de marea însemnătate a Ligei 
pentru susținerea intereselor culturale ale neamului, şi convinşi 
că în timpul din urmă Liga merge pe căi sănătoase spre înde- 
plinirea menirii ei adevărate. 

O întrunire publică, ţinută la Liceu în cursul lunii Novembre . 
trecut, şi la care n'au lipsit discuţiunile furtunoase şi învinuirile 
personale, manifestare lămurită a animozităţilor politice, care ne 
înflăcărează aşa de uşor şi ne divid aşa de profund, a hotărât 
înființarea secțiunii Ligei pe ziua de î-iu Decembre, alegând 
şepte persoane care să constituie comitetul diriguitor. 

Comitetul ales, după ce şi-a împărţit atribuţiunile, a decis emi- 
terea unui apel către cetățenii judeţului Putna, prin care, ară- 
tând importanţa Ligei pentru viitorul neamului nostru, îi îndemna 
să se înscrie cât mai mulţi ca membri statornici în jurul stea- 
gului din nou înălţat. 

Apelul (emis în 800 de exemplare) nu a avut răsunetul pe care 
eram îndreptăţiţi să-l aşteptăm; prea puţini au răspuns chemării. 
S'ar părea că prin locurile noastre, mai mult chiar decât printr'- 
alte părţi ale ţerii, numai politica răsplătitoare prin beneficii con- 
crete pasionează şi hotărăşte la acțiune. 

S'a decis atunci emiterea unor liste în care să se facă înscrieri 
de membri prin stăruința câtorva persoane care sar devota. 
Mijlocul acesta va dovedit ceva mai eficace, şi, graţie mai ales 


zelului unor domni din comitet, numărul membrilor este azi de 
46, cu perspectiva de a creşte încet, dar sigur. 

Un exemplu frumos de înțelegere a intereselor superioare ale 
neamului şi de jertfă, l-a dat d. Inginer-şef al judeţului, R. 
Dragoş, care, deşi nn aparține clasei bogaţilor, a donat Ligei 
noastre una sută lei. 

Dela constituirea Secţiunii şi până astăzi, comitetul a ținut 
şepte şedinţe, ocupându-se, în primul rând, cu facerea de noi 
aderenţi. 

Activitatea de la Liga noastră, până acum, nu e de sigur de 
invidiat, dar nădăjduim să fie mai spornică în viitor şi să con- 
tribuim şi noi cât de puţin la îndeplinirea scopului mare pentru 
care a fost creată. 

Primiţi, vă rog, Domnule Preşedinte, asigurarea consideraţiunii 
mele deosebite. 


Preşedinte, 
Dr. T. Caian. Secretariu, 


C. DEMETRESCU. 


Situaţia casei secțiunii Focşani, în ziua de 7 Maiu 1909. 


ÎNCASĂRI. PLĂȚI. 


SUMA 


LEI | B. 


Diferite imprimate. . . | 56| 80 


Natura veniturilor Natura cheltuielilor 


Taxe de inscriere . . . [138 
Qotizații e 2 fe = 31199 


DONA 8-a 0 e e] 400 


Timbre postale, a3 bani. | 28| 80 


Înaintaţi casieriei centr. 
2/3 din totalul încasăr. | 291| 35 


Soldul casei azi. . . . 1 60105 


Total. . . 11437] = 


Raportul Secţiei Galaţi. 


Domnule Casier, 


Am onoarea vă inainta aci alăturat o listă de membrii acestei 
Secţii, parte din ei înscrişi în ultima lună; iar pe contrapagină, 
situația Casei dela lunie 1908 până la Maiu 1909. 

Aceasta in vederea Congresului general al Ligei, ce va avea 
loc în laşi la 17 şi 18 Maiu ce. 

Primiţi, etc. 


Casier, 


A. DIMITRIU. 

Raportul Secţiei lași. 


Domnule Preşedinte, 


Secţia Iaşi a Ligei, constituindu-se abia la începutul lunii No- 
vembre 1908, nu a avut timpu! material pentru trimiterea ra- 
poartelor cerute de art. 59 din Statute. 

În vederea congresului Ligei, avem onoare a vă face urmă- 
toarea expunere a activităţii noastre : 

La constituirea acestei secţii, vechea Ligă Culturală din lași 
ga contopit cu noi, trecându-ne şi fondul adunat de ea, în sumă 
de 2.005 lei, 30. 

Activitatea noastră a fost absorbită în primul loc de organi- 
zarea serbărilor pentru a cinzecea aniversare a Unirii. 

Cu această ocaziune am avut oaspeţi delegaţi de societăţile 
culturale din țară şi din Bucovina. 

Am organizat o Expoziţie istorică relativă la Unire ; o adunare 
festivă la Teatrul Naţional, la care au vorbit delegaţii Univer- 
sității, ai diferitelor societăţi culturale şi ai cluburilor politice ; 
o reprezentaţie teatrală, muzicală şi litorară în legătură cu Uni- 
rea. Tot în acea seară, d. secretar general al Comitetului Cen- 
tral al Ligei, profesorul N. Iorga, a propus înființarea «fondului 
Cuza-Vodă», care să servească la întemeiarea unui Muzeu istorie 
în laşi şi la sporirea fondului pentru statuia lui Cuza-Vodă. Fă- 
cându-se colectă în sală, sau şi adunat 803 lei, 195 şi un cea- 
sornic de argint. 

Situaţia acestui fond se va vedea din expunerea Casei, pe care 
o va face d. casier. 

Cu acelaşi prilej am publicat un volum de «Istoria Unirii Prin- 
cipatelor», în 2.000 de exemplare, din care o mică parte sa 
vândut, iar restul se va distribui gratuit bibliotecilor din tară 
şi din celelalte Ţinuturi. 

Primii, etc. 


13 Maiu 1909, 


Preşedinte, 


Dr. Manicatide. 


p. Secretar, 


DR. ŞUMULEANU, 


Raportul Secţiei Ploiești. 


„Domnule Președinte, 


Cu privire la adresa dv. No. 280, din 21 Aprila. c., prin 
care ni comunicaţi ţinerea congresului anual (laşi, 17 şi 18 Maiu 
a. €.), ni-aţi lăcut onoarea de a ni cere şi un scurt raport asupra 
activităţii secţiunii noastre, precum şi o dare de seamă asupra 
gestiunii financiare. 

Drept răspuns, avem onoare a vă comunica: 

Secțiunea noastră sa constituit în ziua de 19 Martie a. c. şia 
fost recunoscută «de Comitetul Central Executiv, prin adresa dv. 
din 14 Martie a. c. La început, număra numai 32 de membri, 
iar astăzi sânt 154, şi avem credinta că în curând se vor nu- 
măra mult mai mulți. 

Odată cu alegerea noastră — adecă a actualului comitet — sa 
stabilit, printrun proces-verbal, iscălit de toţi membrii fundatori, 
ca din comitet să nu poată face parte decât Români neinscrişi în 
cluburi politice, iar noi, membrii comitetului, ne-am legat, pe 
onoare şi în scris, că ne vom considera demisionaţi când ne vom 
înscrie în vre-unul din cluburile politice. 

Pentru răspândirea ideii acestei societăţi culturale, pentru a 
stabili legături, cu membrii şi cu publicul, am tipărit două bu- 
letine ale Secţiunii (No. 1 şi No. 2), din care unul a fost con- 
sacrat chemării la înscriere în Ligă, iar altul aniversării zilei de 
3 Maiu 1848, servind şi pentru anumite comunicări și informaţiuni. 

Din fondul nostru, comitetul a hotărât întruna din şe- 


yo 


dinţe să se ajute «Societatea română-ortodoxă-imperială-jubilară 
pentru ridiccrea unei biserici în Viena» cu suma de lei cincizeci 
(50); iar în altă şedinţă, să se aboneze, pentru d-nii membri ai 
secțiunii, veterana foaie din Braşov «(razeta Transilvaniei». 

Cu prilejul aniversării de 70 de ani a M. S. Regelui, am so- 
cotit drept o datorie să luăm parte la serbătorire, exprimând prin 
o telegramă către M. $. urările membrilor secţiunii. 

Pentru serbătorirea zilei de 10 Maiu, sa hotărât, în adunarea 
generală dela 3 Maiu, să se ţină o conferinţă cu proiecţiuni, «ăz- 
boiul pentru neatârnare», într'una din sălile publice ale oraşului 
în beneficiul Ligei. 

Pentru congres, sau ales, în şedinţa dela 3 Maiu, şese delegaţi, 
cari vor prezinta şi anumite propuneri din partea membrilor 
secțiunii. 

În aceiaşi şedinţă sa desbătut chestiunea drapelului, care se 
găsia în mânile unui fost membru din comitetul desființatei sec- 
țiuni, iar astăzi avem mulţămirea de a-l avea în mânile noastre. 

În ceia ce priveşte gestiunea financiară, conform cu referatul 
d-lui casier din ziua de 8 Maiu a. c. (aflat la dosar), avem onoare 
a vă comunica : 


S'au încasat din taxe de înscrieri, donaţiuni şi coti- 


zaţiuni (dela 12 Martie —8 Maiu a. c.). . . . 1.980,50lei 
Sau cheltuit conform cu actele justificative . . . 952,00» 
Se găsesc în casă, astăzi 8 Maiu 1909. . . . . 1.797,90» 


În suma banilor încasaţi se găsesc şi cei 1.059,90 lei, rămaşi 
dela desfiinţata secţiune Ploieşti şi predaţi nouă de către fostul 
casier al acelei secţiuni ; iar, în privința dispoziţiunilor art. 60—69, 
avem onoare a vă comunica că d. casier se va conforma, potrivit 
statutelor, peste trei luni dela înfiinţare. 

Asigurându-vă de profundul nostru respect, terminăm, domnule 
Preşedinte, cu credinţa în temeinicia şi rodnicia sforţărilor noastre 
comune, şi făcând urări pentru reuşita congresului, pentru pros- 
peritatea Ligei şi a neamului românesc. 


Preşedinte, 
Pr. 6. Chirică. Secretariu, 
D. MUNTEANU-HÂMNIC. 


Raportul Secţiei Slănic. 


Domnule Președinte, 


În conformitate cu adresa d-voastră n-l 384, din 21 April a. 
€., avem onoare a vă comunica modul cum Secţia Slănic a Ligei 
pentru Unitatea culturală a tuturor Românilor sa achitat până 
în prezent de datoria ce i-o impun statutele acestei societăţi. 

După stăruința d-voastre, cuprinsă în adresa n-l 8, din 16 
lunie 1909, şi după stăruința personală a d-lui D. D. Lacu, 
censor al Lioei, am procedat la reînființarea acestei mici sec- 
țiuni, care, de altfel, în timpul existenţei sale de prin anii 1892- 
1895, şi-a atras, prin activitatea, sa corectă şi energică, laudele 
Comitetelor centrale şi a Congreselor de pe vremuri. 

În ziua de 21 Decembre 1008, în urma convocărilor făcute, 
adunându-se un număr destul de însemnat de persoane cu dor şi 
tragere de inimă pentru scopurile măreţe urmărite de Ligă, au 
decis, în unanimitate, reinființarea secțiunii, alegând imediat un 
comitet compus in persoanele pe care am avut onoare a vi le 
comunica cu adresa noastră n-r 1, din 923 Decembre 1908. Nu- 
mărul membrilor cari au dat declaraţie de participare cu această, 
ocazie, a fost de 40, iar de atunci sau mai înscris 11, aşa că, 
în timpul de față, numărul total al membrilor este de 51. 

În scurtul timp al existenţei sale, secţiunea noastră sa mul- 
țămit a se consolida prin încasarea cât mai regulată a cotiza- 
țiilor, rămânând ca o activitate culturală mai întinsă să dezvolte 
de aici încolo, după ce se vor fi declarat ca membri ai ei toţi 

oamenii de bine, cari în luptele grele ale vieţii nu uită nici de 
datoriile ce le impune sentimentul de iubire de patrie şi de na- 
țiune. Avem încă multe piedeci de învins pe această cale, căci, 
în această localitate de mică importanţă, liga are şi duşmani 
aprigi, pe faţă declaraţi contra măreţelor scopuri ce le urmărim, 
şi, din cauza acestor persoane şi din cauza agitaţiei ce o dez- 
voltă, numărul membrilor este destul de redus. 

Totuşi, pe calea popularizării ideilor naționale şi patriotice, 
secţiunea noastră a făcut un bun pas înainte cu ocazia serbă- 
rilor jubilare dela 24 şi 25 Ianuar. 

Comitetul secțiunii, în unire cu corpul didactice al şcolilor din 
localitate, a aranjat cu această ocazie nişte serbări frumoase, la 
care au participat sute de cetățeni, mai mult ţerani, din acest 
târg, luând parte şi la 'Te-Deumul din biserică, după care au 
urmat serbările oliciale şi distractive până târziu noaptea. 

Partea distractivă sa dat în folosul copiilor săraci dela toate 
şcolile din Slănic. Cu toată taxa mică de intrare, care a fost de 
DU de bani de persoană, beneficiul net a-fost de lei 259,90, din 
cari sau cumpărat haine şi ghete pentru elevii săraci ai şcolilor 
din localitate. A doua zi, 925 lanuar, sau continuat serbările, cu 
teatru poporal, declamaţii, cântece, jocuri, etc., la care de-ase- 
menea a participat un număr frumos de cetăţeni, în mare parte 
terani. 

Distribuirea ajutoarelor sa făcut, de asemenea, cu o mică so- 
lemnitate, în prezenţa elevilor dela şcoli şi a vărinților, în ziua 
de 8 Februar 1909. 

Sperăm că, pe viitor, mai ales în sezonul de vară, când loca- 
litatea este cercetată de un număr însemnat de vizitatori ai sta- 
ţiunii noastre climaterice şi balneare, secţiunea. noastră va putea 
dezvolta o activitate şi mai rodnică, şi vă vom putea pune în 
cunoştinţă despre rezultate şi mai îmbucurătoare. 


Am onoare u vă expune aci mai jos situația linanciară a acestei 
secţiuni pe timpul dela 1-iu lanuar 1909, data înfiinţării, până 
la 31 Mart a. c. 


Încasaţi din taxe de inscriere. . . Lei 101.— 
» > Cotizaţii lunare . . . “> 941.— 
> » datoria rămasă asupra 

fostului casier MA. 
Total . . Lei :45.— 

Din această sumă, în conformitate cu art. 62 din statute, vă 
fac cunoscut că astăzi prin mandat poştal am expediat la adresa 
d-lui casier al Comitetului central lei 230, cari însumează cele 
două treimi din totalul încasărilor, şi vă rog să binevoiţi a dispune 
să ni să trimită cuvenita recipisă de descărcare. 

Primiţi, etc. 


Preşedinte, 


General C. Petroniu. 


Secretariu, 


LUCACIU. 


Raportul Secţiei rurale Topolog. 


- 


SIT UA 


Primit dela d. T. T. Brătianu, preşedintele secţiunii, la 20 Iulie 
1908. Sold aflat în casa secţiunii, rezultat din donaţii şi coti- 
zaţii pe 1907/908, cum şi dela 2 membri cotizaţie şi donaţii pe 

1998/1009 3 00 iu e m e ut e doine A 

Încasaţi dela 50 membri cotisaţia pe 1908/909 _» ______40 

Totalul încasărilor Lei . . . 140 


RĂSPUNDERI. 


1) Răspuns cu chitanța No. 18. . . . . . . Lei 68.— 
2) » » » Das a pare rea ct, a <a ag a A0E 
3) » » » Bmil9ăm ue ciucuri aia i79 

4) Cheltuieli cu porto scrisorilor şi mandate poştale 
dela 20 Iulie, 4905 1. cui. suntu a ci, a BOR 197.449 
Sold la 7 Maiu 1909 .. . Lei 22.60 


Adecă lei douăzeci şi bani 60/09. Soldul rezultat se va înainta 
Casei Centrale. Asupra acestei secţiuni nu mai rămâne niciun 
sold, şi toţi membrii înscrişi sânt achitaţi pe anul 1908/909 până 
la cel din urmă înscris. 


Casier, 
D. TEopostu, 


Raportul Secţiei Zimnicea. 
E: aie 


Domnule Președinte, 


Cu referire la art. 39 din statut şi la adresa d-v. No. 374 din 
21 April c., avem onoarea vă înnainta, alăturat aici, un tablou 
de membrii secţiunii noastre, cari sânt la curent cu plata taxelor 
de înscriere şi cotizaţii. 

Cu privire la activitatea secțiunii noastre în cursul anului 
acestuia, sau hotărât următoarele : 

a) Un ciclu de conferinţi cu subiecte din Istoria Naţională, 
care erau aranjate după cum am avut onoarea a vă încunoştiința 
prin adresa noastră din 10 Februar 1909, No. 9; 

!) Înființarea unui cere de lectură prin crearea unei biblioteci 
şi abonarea la câteva reviste folozitoare. 

Conferinţe sau urmat numai următoarele : 

a) «Liga Culturală, rostul ei în educatia noastră romănească», 
ținută în ziua de 15 Februar 1909, de d. Corneliu Mărgineanu; 

b) «Obârşia neamului nostru», ţinută în ziua de 22 Februar 
c., de d. Romulus Paraschivescu ; 

c) «Neamul romănesc dela Descălecare până la Mircea», ținută 
în ziua de (-iu Mart c., de d. Ilaralamb Popescu. 

Celelalte, aranjate până la 10 Maiu 1909, nu sau putut ţinea, 
întru cât auditorul cel mai dorit a lua parte, ţerănimea, înce- 
pând a fi preocupat cu facerea contractelor agricole, şi mai apoi 
cu munca, şi neputând a lua parte la conferinţi,—cu durere, am 
trebuit a le amâna pentru la toamnă, când îi vom putea avea 
ca auditori, 

Cercul de lectură şi biblioteca nu sau înființat încă. 

Zilele mari ale neamului serbătorite de Ligă,—a fost: 924 la- 
nuar 1909 şi va fi: 10 Maiu 1909. 

La 94 lanuar c., Liiga, în unire cu corpul didactic al şcolilor, 
a aranjat o serbare în după-amiaza zilei, cu un program loarte 
bogat şi variat, iar în seara zilei sa dat un bal de Ligă, în 
onoarea zilei. 

Pentru serbătorirea zilei de 10 Maiu c., comitetul secţiunii 
noastre este convocat, pentru ziua de 26 April c., spre a aranja 
programul serbării, care se va hotări tot în unire cu corpul 
didactic al şcolilor din localitate. 

Delegații pentru congresul dela Iaşi se vor alege în ziua de 
26 April c. + 

Primiţi, vă rugăm, domnule Preşedinte, asigurarea distinsei 
noastre considerațiuni. 


Preşedinte, 


Z. Brânduş. 


Secrelariu, 


R. PARASCHIVESCU. 

N.B. Rapoartele celorlalte Secţii nesosindu-ne încă, le vom tipări aparte. 


Program provizoriu. 
v ——— 


Congresul Ligei culturale se ține în Iași la 17, 18 și 19 Maiu. 

Se prevede: primire la gară în ziua de 17, oara 8 și ju- 
mătate. 

Cetirea raportului și discuţii dela 10 la 1, la Teatrul Naţional. 

Masă comună la berăria Bragadiru, la oarele 1-2. 

După-amiazi, producția corului metropolitan. 

Seara, teatru. 

Luni, 18, dimineața. Vizitarea bisericilor, Universității, pier 
cotecei, Museului de științi naturale. 

La 2 şi jum., plecarea la Ciurea, lângă laşi, unde se dau 
serbări de gimnastică de o societate din Iași. 

Întors pe la mănăstirile Hlincea, Cetăţuia, Frumoasa. 

Marţi, 19. Excursie la Suceava (plecare la 6 și jum. dimineața). 


Membrii Ligei, purtând bilete doveditoare, au reducere de 
50/, pe Căile Ferate. Întreţinerea cade în sarcina fiecăruia. 


